[pic] | EUROOPA ÜHENDUSTE KOMISJON |

Brüssel 30.10.2008

KOM(2008) 681 lõplik

2006/0272 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuse kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU DIREKTIIVI KOHTA, millega muudetakse ühenduse raudteede ohutuse direktiivi 2004/49/EÜ

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2006/0272 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuse kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU DIREKTIIVI KOHTA, millega muudetakse ühenduse raudteede ohutuse direktiivi 2004/49/EÜ

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse Euroopa Parlamendi tehtud muudatusettepaneku kohta.

2. Taust

Ettepaneku Euroopa Parlamendile ja nõukogule edastamise kuupäev (dokument KOM(2006) 784 (lõplik) – 2006/0272 COD): | 13.12.2006 |

Euroopa Majandus- ja Sotsiaalkomitee arvamuse kuupäev: | 11.07.2007 |

Euroopa Parlamendi arvamuse kuupäev, esimene lugemine: | 29.11.2007 |

Ühise seisukoha ühehäälse vastuvõtmise kuupäev: | 03.03.2008 |

Euroopa Parlamendi arvamuse kuupäev (teine lugemine): | 09.07.2008 |

3. KOMISJONI ETTEPANEKU EESMÄRK

Euroopa Komisjon võttis 13. detsembril 2006 vastu mitmed meetmed, mille eesmärk on kõrvaldada rongide liikumist pärssivad takistused Euroopa raudteevõrgustikus ja taaselustada raudteesektor.

Kõnealuse algatuse puhul lähtus komisjon kahest peamisest põhimõttest:

- hõlbustada rongide liikumist ELi piires, muuta vedurite ekspluatatsiooni andmise kord läbipaistvamaks ja tõhusamaks;

- lihtsustada õiguslikku raamistikku, konsolideerides ja liites raudteede koostalitlusvõime direktiivid.

Üks kõnealustest meetmetest hõlmab raudteede ohutuse direktiivi 2004/49/EÜ muutmist. Komisjonil oli kõnealust ettepanekut tehes kolm eesmärki:

- liikmesriigi juba välja antud ekspluatatsiooni andmise lubade vastastikuse tunnustamise põhimõtte juurutamine. Kõnealuse põhimõtte kohaselt peaks veerem, mis on ühes liikmesriigis juba ekspluatatsiooni lubatud, läbima täiendava sertifitseerimise teises liikmesriigis üksnes selles osas, mis hõlmab teatavaid täiendavaid siseriiklikke nõudeid, näiteks kohaliku süsteemi eripärasid;

- laiendada agentuuri pädevust erinevate riigisiseste menetluste ja kehtivate tehniliste eesmärkide väljaselgitamiseks ning luua ja ajakohastada (seda hiljem laiendades) loetelu nõudmistest, mida kontrollitakse vaid üks kord, kuna tegemist on rahvusvaheliselt tunnustatud eeskirjadega või kuna neid võidakse lugeda omavahel vastavuses olevateks;

- luua selgus raudtee-ettevõtja ja hoolduse eest vastutava üksuse omavahelisest suhtest. Uue rahvusvahelise raudteetranspordi konventiooni (COTIF 1999) jõustumine tõi kaasa uued eeskirjad sõidukite kasutamise lepingute osas. Seetõttu tehti ettepanek määra kindlaks vaguni valdaja mõiste ning täpsustada raudtee-ettevõtja ja vaguni valdajate vahelist suhet, eelkõige hoolduse valdkonnas.

4. KOMISJONI ARVAMUS EUROOPA PARLAMENDI TEHTUD MUUDATUSTE KOHTA

Vastavalt Euroopa Parlamendi ja nõukogu esimesel lugemisel direktiivi ettepaneku suhtes saavutatud kokkuleppele artikli 14 (milles käsitletakse veeremi ekspluatatsiooni lubamist ja veeremi vastastikuse kasutamise heakskiitmist) ülekandmise kohta koostalitlusvõime direktiivi uuesti sõnastamise ettepanekusse, hõlmab kõnealune ettepanek ainult kontrolliga regulatiivmenetluse kehtestamist ja veeremi hooldust käsitlevat artiklit.

Pärast Sloveenia eesistumise ajal peetud mitmekuiseid läbirääkimisi, jõuti 24. juunil 2008 toimunud mitteametlikul kolmepoolsel kohtumisel kokkuleppele. See hõlmas peamiselt veeremi hoolduse eest vastutavate üksuste sertifitseerimist.

Komisjon nõustub Euroopa Parlamendi poolt teisel lugemisel vastu võetud kompromiss-muudatusettepanekuga.